b'\n_START_ARTICLE_\nMaksimiljan\n_START_SECTION_\nIzvor imena\n_START_PARAGRAPH_\nTako ime Maksimiljan kot tudi Maksimilijan izhajata iz latinskega imena Maximilianus. To razlagajo kot izpeljanko iz latinskega imena Maximus ali kot zlo\xc5\xbeenko iz latinskih imen Maximus in Aemilianus. Ime Maxsimus povezujejo z latinsko besedo maximus v pomenu\xc2\xa0\xc2\xbbnajve\xc4\x8dji, zelo velik\xc2\xab. Ime Aemilianus, slovensko Emilijan, pa je izpeljanka iz rimskega rodovnega imena Aemilius z domnevnim pomenom\xc2\xa0\xc2\xbbposnemovalec; tekmec v ljubezni\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Maksimiljan: 1165. Med vsemi mo\xc5\xa1kimi imeni pa je ime Maksimiljan po pogostosti uporabe uvr\xc5\xa1\xc4\x8deno na 152. mesto.\n_START_SECTION_\nOsebni praznik\n_START_PARAGRAPH_\nV koledarju je ime Maksimilijan zapisano 12. oktobra (sveti Maksimilijan, celjski \xc5\xa1kof in mu\xc4\x8denec, \xe2\x80\xa0 12. oktober 284 (288 ali 305).'